Гагра араион, Бзыԥта иҟоу алхырҭатә ҭыԥ хада акомиссиа ахантәаҩы Асида Кәакәасқьыр арадио Sputnik Аԥсны аефир аҿы еиҭалҳәеит иааиуа амҽыша атәылаҿы имҩаԥгахо Жәлар реизарахь адепутатцәа ралхра аус иахьынӡазыхиоу атәы.
Аԥсны Аҳәынҭқарратә ҳазалхратә еилакы апресс-маӡаныҟәгаҩ Кристина Гогьиаԥҳа арадио Sputnik аефир аҟны еиҭалҳәеит аилак ашықәсбжазтәи аусура алҵшәақәа зеиԥшроу, акарантин аамҭазы Аԥсны шаҟа рыхә атауар ҭагалаз, иара убас анҭыҵ ишьҭыз аалыҵқәа ртәы.
Асоциалтә-економикатә ҭҵаарақәа рцентр аҿы имҩаԥысыз астол гьежь азкын акризис аамҭазы атәыла ауааԥсыра ацхыраара рыҭара. Аполитолог Далила Ԥлиаԥҳа иазгәалҭеит асовет аамҭа иааӡаз ауаа иарбанзаалакгьы аус анагӡара ишацәыԥхамшьоз, иахьа ус еиԥш аҭагылазаашьа шыҟам.
Аԥсны аԥыза-министр актәи ихаҭыԥуаҩ, атәыла ақыҭанхамҩа аминистр Беслан Џьапуа арадио Sputnik иаиҭаз аинтервиу аҿы еиҭеиҳәеит ахәаҷа-маҷақәа рнырҵәаразы еиҿкаау аусурақәа ртәы.